คือว่า มีลูกสาว 1 คน กำลังได้ 6 เดือน หลังคลอดได้ไปหาและขอคุมกำเนิดโดยการฉีดยาคุม แบบ3 เดือน เข็มแรกได้ฉีดไป มีเลือดออกมากระปริกระปอย พอมาฉีดเข็มที่2 เดือนมกราคม นี้ เม้นส์ยังไม่มาเลยค่ะ จะท้องอีกหรือป่าวค่ะกังวลมากเลยค่ะ
สวัสดีค่ะ kongkwan วิธีสำหรับการคุมกำเนิด โดยการใช้ยาฉีดคุมกำเนิด (Injection)ยาคุมแบบฉีดมักเป็นที่นิยมสำหรับผู้หญิงหลังคลอดบุตรค่ะ เนื่องจากไม่ได้มีผลกระทบต่อการให้นมบุตรทั้งนี้ส่วนประกอบหลักของฮอร์โมนคือ โปรเจสเตอโรนค่ะ ใช้ฉีดทุก 3 เดือนค่ะ โดยฮอร์โมนจะไปยับยั้งการตกไข่ เปลี่ยนแปลงมูกปากมดลูกให้ข้นเหนียว และที่สำคัญคือ ทำให้เยื่อบุโพรงมดลูกบางตัวลงดังนั้น การที่เยื่อบุโพรงมดลูกบางตัวลงมากๆ บางรายอาจทำให้เกิดเลือดออกกระปริบกระปรอยค่ะ หรือบางรายถ้าบางมากๆ อาจทำให้ไม่มีประจำเดือนมาเลยก็ได้ค่ะ ซึ่งส่วนมากหลังจากการฉีดไป 2-3 เข็ม ส่วนมากประจำเดือนจะหายไปค่ะ ไม่ค่อยมีประจำเดือนที่จะมาตรงตามรอบสำหรับผู้ที่ใช้ยาฉีดคุมกำเนิดค่ะส่วนโอกาสในการตั้งครรภ์ ถ้าเริ่มฉีดอย่างถูกต้อง หลังจากการคลอดบุตร โดยที่ไม่ได้มีเพศสัมพันธ์อะไรก่อนการเริ่มฉีด โอกาสตั้งครรภ์ค่อนข้างต่ำค่ะ คือ น้อยกว่า 1% ดังนั้น ถ้าประจำเดือนไม่มา แล้วกังวลอาจลองตรวจปัสสาวะเพื่อดูการตั้งครรภ์ก่อนได้ค่ะ ถ้าไม่พบการตั้งครรภ์ส่วนมากเกิดจากการฉีดยาคุมค่ะ